Viborger Samler, 1841-08-23
Udenlandske Efterretninger. Frankerig. Fra Toulouse meldes, at Generallieutenant Rulhieres har den 8de Aug, holdt Revue over de i Staden og dens nærmeste Omegn forsamlede Tropper, og at den opløste Nationalgarde allerede har afleveret mere end 2000 Geværer. Man maa imidlertid betvivle, at Afleveringen af Geværerne virkelig gaaer saa rask fra Haanden, da den nye Maire - i Betragtning af at Opløsnings- og Afleverings-Decretet har givet saa gode Resultater - har forlænget Afleveringsterminen. Medlemmerne af det forrige Municipalitet, der ere anklagede for Anmasselse af offentlige Functioner, afhøres af Jnstructionsdommeren. Man vil nu vide, at denne Anklage ikke skal have videre Følger, for ikke paa ny at fremkalde en Gjæring i Staden; og hvad der gjør denne ved politiske Hensyn fremkaldte Mildhed fra Regjeringens Side sandsynlig, er den Omstændighed, at Regjeringen, efter modent Overlæg har tilbagekaldt den tidligere besluttede Arrestering af den forrige Maire og dennes tvende Adjuncter, og forandret den til en simpel Jndstevning at møde i Forhørerne. General St. Michel, der har seet sig beføiet til at frabede sig den ham tiltænkte Æressabel, er efter Krigsministerens specielle befaling afreist til Paris, hvor han ankom den 19de Aug. Om den Deputerede Ledru-Rollins Anliggende meddeler Augsb. Allg. Zeit. 2de Correspondentefterretninger fra Paris af 8de Aug., i hvilke det hedder, at den Forfølgelse, hvormed den nye Deputerede trues, er indledet efter Guizots Tilskyndelse, med en høitstaaende Persons Samtykke og imod Justitsministerens – egentlig den eneste competente Mands - Villie. Dette er ikke usandsynligt; i intet Tilfælde vilde Appellationsretten i Angers alene have paataget sig at indvikle en Deputeret i en saa vigtig Undersøgelse, og Fremgangsmaaden er ganske i Guizots Aand. Maaskee haaber Cabinettet at annullere Valget, og ved et nyt Valg at erholde et Resultat, der meere harmonerer med Regjeringens Anskuelser, fordi man formener, at flere af de 123 Stemmende for Ledru nu vil de stemme anderledes. J denne Deputeredes, i Sandhed yderst heftige og slet affattede Tale findes flere af de Kjendsgierninger, Septemberlovene have havt for Øiet og søgt at hæmme, til Ex. Angreb imod Eiendomsretten, Tilsidesættelse af den Agtelse, der skyldes Lovene, Opeggen til Had imod Regjeringen, og af den ene Classe af Samfundet imod den anden. Forbrydelsens Tyngdepunct, maa maaskee iøvrigt mindre søges i selve Talens Foredrag for Vælgerne i Mans end i den Omstændighed, at Talen saa hurtig blev aftrykket i næsten alle liberale Blade i det sydlige Frankerig, navnlig i Lyon og Grenoble, hvorhos man tillige paastaaer, at Taleren selv har foranlediget Jndrykningen. Bladene af de forskjellige Oppositions partier have dadlet og angrebet Ledrus Tale; – det er i sin Orden; han har mønstret Partierne og forkastet dem tilhobe. Men netop denne i Begyndelsen fiendtlige Stilling imod ham giver Oppositionspressens eenstemmige Raab imod den retlige Undersøgelse større Vægt. Jsærdeleshed synes Commerce at betragte Sagen fra det rigtige Standpunct: "Ved at ville straffe en Deputeret for de politiske Grundsætninger, han har udtalt for sine Vælgere, og som disse have hyldet ved det gjorte Valg, fører Regjeringen Undersøgelsens Strøm tilbage til Kilden af de bestaaende Rettigheder og af Statsmagten, og det turde være farligt for den den nu bestaaende Tingenes Orden, naar en Afveining af hine Vælgeres og Regjeringens Rettigheder foretoges for den offentlige Assiseret." - Sagen vækker stor Opsigt; der er her ikke Tale om en Mand uden Vægt, uden Navn, uden Characteer, Ministeriet selv tilstaaer, at Candidatens Tale har tilføiet det et dybt Saar, og at det smerter saa meget mere, som man aldeles ikke kan komme Taleren til Livs med de sædvanlige Beskyldninger for Egennytte, ærgjerrige Beregninger o. f.